Ai sub 40 de ani și esti rezonabil sănătos? Vrei să îți ajuți vecinii în vârstă din scara ta de bloc?

Ei trebuie să stea izolați ca să reducă riscul de infecție cu coronavirus, dar au nevoie de medicamente si alimente de bază. Urmează pașii de pe această pagină, tipărește cele două afișe, afișează-le pe ușa interioară a blocului tău și completează-ți datele de contact.

Dacă te sună vecinii pentru ajutor, respectă regulile de pe afiș ca să elimini riscul de a îi infecta. Procedura ce trebuie urmată a fost verificată cu epidemiologi și medici infecţioniști pentru siguranţa voastră.

Fii un erou pe scara ta de bloc, ajută-ți bătrânii! Campanie organizată de Departamentul de Sănătate Publică – Universitatea Babeș-Bolyai Cluj și Observatorul Român de Sănătate, cu sprijinul Fundației Comunitare Cluj.